Ugatz-ziza argi

Ugatz-ziza argia (Melanoleuca strictipes edo Melanoleuca evenosa) Tricholomataceae familiako onddo espezie bat da.

Batzuek jateko modukoa dela uste dute, naiz eta adituak ez diren perretxiko biltzaile gutxik jaso. Beste batzuentzat zalantzazkoa. Nolanahi ere, kapela bakarrik kontsumitu.

Deskribapena 
Kapela: 6 - 11 (12) cm arteko diametrokoa, hemisferikoa, gero ganbila, azkenean lau samarra, batzuetan ertza altxatua eta erdia hondoratua, baina beti titi kamuts batekin disko-eremuan. Ertz zorrotza, zertxobait kurbatutik laura. Azal leuna, matea, zeta-antzekoa eta, batzuetan, lehortzearen ondorioz hautsia; zuritik kremara eta erdialdea okre-antzekoa.

Orriak: Estu, zabalak, adnatatik sinuadoetara edo filamentu batez subdekurrenteak; kolore zurixkatik krema argira, ertzak zertxobait izurtuak eta orrien kolorekoak.

Hanka: 5 - 8 (9) x 0,7 - 1 (1,5) cm-koa, zilindrikoa, kapelaren kolorekoa, luzetara zuntzez estalia, oinarria subbulbosa eta flokosoa goian.

Haragia: Zurixka, trinkoa kapelaren erdian eta haritsua oinean; irin-espermatiko usain arin batekin eta zaporea gozotik apur bat mikatzera.

Etimologia: Melanoleuca terminoa grekotik dator, beltza esan nahi duen "mélas" hitzetik eta zuria esan nahi duen "leuko" hitzetik.

Jangarritasuna 
Erdipurdiko jangarria.

Nahasketa arriskua 
Askotan, Calocybe gambosa delakoarekin batera aurki dezakegu, eta, orduan, biltzaile berria nahastu dezake. Melanoleuca substrictipes espeziearekin ere nahas daiteke, hau zuriagoa da, hurraren zaporekoa da mikatz samarra, eta Melanoleuca verrucipes perretxikoarekin ere bai, zuritik kremarako kolorea du, eta oina ezkata grisez estalia.

Sasoi eta lekua 
Udaberrian eta udazkenean hazten da, mendiko larreetako belarren artean.

Banaketa eremua 
Europa, Ipar Amerika eta Errusia.

Erreferentziak

Kanpo estekak 

Melanoleuca